
RADVILIŠKIO RAJONO SAVIVALDYBĖS TARYBA

SPRENDIMAS
DĖL SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE PAGAL PATIKĖJIMO SUTARTĮ VIEŠAJAI ĮSTAIGAI RADVILIŠKIO RAJONO PIRMINĖS SVEIKATOS PRIEŽIŪROS CENTRUI

2025 m.                         d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos sveikatos priežiūros įstaigų įstatymo 36 straipsnio 3 ir 4 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 3 dalimis, įgyvendindama Radviliškio rajono savivaldybei nuosavybės teise priklausančio turto perdavimo savivaldybės viešosioms asmens sveikatos priežiūros įstaigoms patikėjimo teise pagal patikėjimo sutartį tvarkos aprašo, patvirtinto Radviliškio rajono savivaldybės tarybos 2020 m. rugsėjo 10 d. sprendimu Nr. T-320 „Dėl Radviliškio rajono savivaldybei nuosavybės teise priklausančio turto perdavimo savivaldybės viešosioms asmens sveikatos priežiūros įstaigoms patikėjimo teise pagal patikėjimo sutartį  tvarkos aprašo patvirtinimo“, nuostatas, atsižvelgdama į viešosios įstaigos Radviliškio rajono pirminės sveikatos priežiūros centro 2025 m. vasario 25 d. raštą Nr. S-241 (4.8), Radviliškio rajono savivaldybės taryba nusprendžia:
. 	Perduoti viešajai įstaigai Radviliškio rajono pirminės sveikatos priežiūros centrui (kodas – 171448918) jos įstatuose nustatytai veiklai vykdyti ir savarankiškajai savivaldybės funkcijai – pirminė asmens ir visuomenės sveikatos priežiūra (įstaigų steigimas, reorganizavimas, likvidavimas, išlaikymas) – įgyvendinti patikėjimo teise pagal patikėjimo sutartį iki 2044 m. spalio 13 d. Radviliškio rajono savivaldybei nuosavybės teise priklausantį ilgalaikį ir trumpalaikį materialųjį turtą, įgytą įgyvendinus Europos Sąjungos struktūrinių fondų paramos lėšomis, Lietuvos valstybės biudžeto ir Radviliškio rajono savivaldybės biudžeto lėšomis finansuojamą projektą „VšĮ Radviliškio rajono pirminės sveikatos priežiūros centro mobilios komandos aprūpinimas įranga ir transporto priemone“ (projekto kodas: 09-010-P-0002), ilgalaikį materialųjį turtą, kurio bendra įsigijimo (likutinė) vertė – 40 918,00 Eur, ir trumpalaikį materialųjį turtą, kurio bendra įsigijimo vertė – 920,09 Eur (priedas).
. 	Įgalioti Radviliškio rajono savivaldybės administracijos direktorių Radviliškio rajono savivaldybės vardu pasirašyti turto patikėjimo sutartį.
. 	Įgalioti Radviliškio rajono savivaldybės administracijos Investicijų ir turto valdymo skyriaus vedėją perduoti sprendime nurodytą turtą ir pasirašyti turto perdavimo ir priėmimo aktą.
. 	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras								  


Radviliškio rajono savivaldybės tarybos
2025 m.                  d. sprendimo Nr. T-
priedas



1 lentelė. Ilgalaikis materialusis turtas
Eil.	Nr.	Turto pavadinimas, apibūdinimas	Inventoriaus 	Nr.	Vertė eurais
			įsigijimo 	likutinė 
1.		Automobilis VOLKSWAGEN „VW ID.3“, identifikavimo Nr. WVWZZZE17SP025815, valstybinis Nr. EC4426 	CA-00003789	35 150,00	35 150,00
2.		Elektromobilio įkrovimo stotelė „TAC-W22-G5-R-0“ (22 kW su 5 m. įkrovimo laidu)	CA-00003788	5 768,00	5 768,00
Iš viso:	40 918,00	40 918,00


2 lentelė. Trumpalaikis materialusis turtas
Eil. Nr.	Turto pavadinimas	Kiekis vienetais	Vieneto kaina eurais	Suma eurais
1.		Didelės talpos medicininis krepšys „EM13.003“	11	82,00	902,00
2.		„Contour Plus Elite“ gliukomatis (N1, 5 vnt. komplektas)	1	18,09	18,09
Iš viso:	12	– 	920,09


______________________





2025-02-25
Radviliškis 

. Projekto rengimą paskatinusios priežastys, parengto sprendimo projekto tikslai ir uždaviniai.
Perduoti VšĮ Radviliškio rajono pirminės sveikatos priežiūros centrui patikėjimo teise pagal patikėjimo sutartį valdyti, naudoti ir disponuoti Savivaldybei nuosavybės teise priklausantį ilgalaikį ir trumpalaikį materialųjį turtą, įgytą įgyvendinus ES struktūrinių fondų, Lietuvos valstybės biudžeto ir Radviliškio rajono savivaldybės biudžeto lėšomis finansuojamą projektą „VšĮ Radviliškio rajono pirminės sveikatos priežiūros centro mobilios komandos aprūpinimas įranga ir transporto priemone“. VšĮ Radviliškio rajono PSPC yra minėto projekto įgyvendinimo partnerė. Dalis šio projekto įgyvendinimo metu įgyto turto buvo perduota 2024-10-14 patikėjimo sutartimi iki 2044-10-13. Todėl tam pačiam laikotarpiui perduodamas ir sprendimo projekte nurodytas turtas.
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija.
Projekto rengėjas – Savivaldybės administracijos Investicijų ir turto valdymo skyriaus vyriausioji specialistė Diana Skaburskienė.
. Kaip šiuo metu yra reguliuojami sprendimo projekte aptarti teisiniai santykiai.
Lietuvos Respublikos vietos savivaldos įstatymo 15 straipsnio 2 dalies 19 punktu nustatyta, kad išimtinė savivaldybės tarybos kompetencija yra savivaldybei nuosavybės teise priklausančio turto savininko funkcijų įgyvendinimas įstatymų nustatyta tvarka. Šio įstatymo 6 straipsnio 17 dalimi nustatyta, kad savivaldybių savarankiškoji funkcija yra pirminė asmens ir visuomenės sveikatos priežiūra (įstaigų steigimas, reorganizavimas, likvidavimas, išlaikymas).
Lietuvos Respublikos sveikatos priežiūros įstaigų įstatymo 36 straipsnio:
– 3 dalyje nurodoma, kad savivaldybė jai nuosavybės teise priklausantį ilgalaikį materialųjį turtą savivaldybės tarybos nustatyta tvarka perduoda savivaldybių viešosioms įstaigoms patikėjimo teise pagal patikėjimo sutartį. Sprendimą dėl savivaldybės turto perdavimo patikėjimo teise pagal patikėjimo sutartį priima savivaldybės taryba. Tokiame sprendime turi būti nurodyta savivaldybės institucija ar įstaiga, įgaliota sudaryti savivaldybės turto patikėjimo sutartį. 
– 4 dalyje nurodoma, kad savivaldybės turto patikėjimo sutartis sudaroma ne ilgesniam kaip 99 metų terminui. Patikėjimo sutarties pavyzdinę formą tvirtina Lietuvos Respublikos Vyriausybė.
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalyje nurodoma, kad savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos. Šio įstatymo 3 dalyje nurodyta, kad kitiems, šio straipsnio 2 dalyje nenurodytiems, juridiniams asmenims savivaldybių turtas patikėjimo teise gali būti perduodamas pagal paprasta rašytine forma sudaromą turto patikėjimo sutartį savivaldybių funkcijoms įgyvendinti ir tik tais atvejais, kai šie juridiniai asmenys pagal įstatymus gali atlikti savivaldybių funkcijas. Sprendimą dėl turto perdavimo patikėjimo teise kitiems juridiniams asmenims priima savivaldybės taryba. Savivaldybei nuosavybės teise priklausantis turtas patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka. Radviliškio rajono savivaldybei nuosavybės teise priklausančio turto perdavimo savivaldybės viešosioms asmens sveikatos priežiūros įstaigoms patikėjimo teise pagal patikėjimo sutartį tvarkos aprašas patvirtintas Radviliškio rajono savivaldybės tarybos 2020-09-10 sprendimu Nr. T-320. 
. Kokių teigiamų rezultatų laukiama.
Radviliškio rajono savivaldybės asmens sveikatos priežiūros įstaigai patikėjimo teise pagal patikėjimo sutartį bus perduotas turtas, reikalingas mobilios komandai, teikiančiai pacientams ambulatorines slaugos paslaugas pacientų namuose, veiklai.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Priėmus sprendimo projektą, neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Priėmus sprendimą galiojančių teisės aktų keisti nereikės.
. Sprendimo projektui įgyvendinti reikalingos lėšos, finansavimo šaltiniai. 
Sprendimo įgyvendinimui Savivaldybės biudžeto lėšų nereikės. 
. Sprendimo projekto rengimo metu gauti specialistų vertinimai ir išvados.
Sprendimo projektas suderintas su Savivaldybės administracijos direktore, juristu, kalbininku, Investicijų ir turto valdymo skyriaus vedėju.
. Numatomo teisinio reguliavimo poveikio vertinimo rezultatai. 
Šiuo sprendimo projektu nenumatoma reglamentuoti iki tol nereglamentuotus santykius, taip pat iš esmės nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
. Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
. Kiti, iniciatoriaus nuomone, reikalingi pagrindimai ir paaiškinimai. 
Papildomų paaiškinimų nėra
. Pridedami dokumentai. 
VšĮ Radviliškio rajono pirminės sveikatos priežiūros centro 2025-02-25 raštas Nr. S-241(4.8).



Investicijų ir turto valdymo skyriaus vyriausioji specialistė			        Diana Skaburskienė
